ཨོ་རྒྱན་རིན་པོ་ཆེ་རྗེ་འབངས་ཉེར་ལྔའི་ལས་བྱང་དངོས་གྲུབ་སྤྲིན་ཕྲེང་བྱིན་རླབས་ཆར་འབེབས་བཞུགས་སོ

༄།ན་མོ་པྲ་ཝ་ཀ་རཱ་ཡ།འདིར་གུ་རུ་རིན་པོ་ཆེ་རྗེ་འབངས་ཉེར་ལྔ་བསྙེན་ཅིང་བསྒྲུབ་པར་མོས་པའི་གང་ཟག་སྐལ་ལྡན་དམ་ཚིག་ཅན་གྱི་རྣལ་འབྱོར་པས།དབེན་པའི་གནས་སུ་རྟེན་བཤམ་པའི་དྲུང་དུ་ཕྱི་ནང་གི
མཆོད་པ་རྣམས་དང་།ག་ཎ་ཙཀྲའི་ལོངས་སྤྱོད་ལ་སོགས་པ་ཚར་དུ་དངར་བ་གཙང་ཞིང་བཟང་བར་བཤམས་ལ།དེ་ཡང་ལས་རིམ་དོན་ཚན་ཉེར་ལྔ་བསྟན་པ་ལ།དང་པོ་སྐབས་སུ་འགྲོ་བ་ནི།སྐྱབས་ཡུལ་རྣམས་གསལ་བཏབ་ལ།
ན་མོ།བདེ་གཤེགས་འདུས་པ་དཀྱིལ་འཁོར་གཙོ།།ཁྱབ་བདག་རྒྱལ་བ་ཡེ་སངས་རྒྱས།།ཀུན་བཟང་པདྨ་ཐོད་ཕྲེང་རྩལ།།བདག་སོགས་འགྲོ་རྣམསྒྲ་སྐྱབས
སུ་མཆི།།གཉིས་པ་སེམས་བསྐྱེད་པ།དེང་ནས་བླ་མེད་བྱང་ཆུབ་བར།།མཐའ་ཀླས་སེམས་ཅན་ཀུན་དོན་དུ།།གཞན་ཕན་ཕྲིན་ལས་རླབས་ཆེན་གྱིས།།འཁོར་བ་དེང་།

སྤྲུགས་སེམས་བསྐྱེད་དོ།།གསུམ་པ་སྔོན་འགྲོ་གཏོར་མ་བྲན་ལ།ཨ་མྲྀ་ཏས་བསང་།སྭ་བྷ་ཝས་སྦྱང་།བྷྲྀ་ལས་རིན་ཆེན་གཏོར་སྣོད་དུ།།འབྲུ་གསུམ
འོད་ཞུ་འདོད་ཡོན་རྣམས།།ཟག་མེད་བདེ་བ་བསྐྱེད་པར་གྱུར།།སྣང་ཞིང་སྲིད་པའི་འབྱུང་པོ་དང་།།བགེགས་རིགས་ལན་ཆགས་རྣམས་ལ་བསྔོ།།ཚིམས་ཤིང་དགྱེས
ནས་གནོད་སེམས་སྤོངས།།བལྟ་བར་མི་དཔང་ལོག་འདྲེན་རྣམས།།དེངས་ཤིག་གལ་ཏེ་བཀའ་འདས་ན།།དཔང་ཆེན་འབར་བའི་བདེན་སྟོབས་ཀྱིས།།རྡུལ་ཕྲན་བཞིན
དུ་བརླག་ཏ་རེ།།ཨོཾ་སུམྦྷ་ནི་སོགས་ཧཱུཾ་བཞིའི་སྔགས་བརྗོད།གུ་གུལ་བདུག།ཡུངས་ཀར་བྲབ་ལ་བགེགས་བསྐྲད།བཞི་པ་མཚམས་གཅོད་སྲུང་འཁོར་ནི།ཧྲཱིཿདངོས་ཀུན་ཀ་དེག་ཡེ་རྫོགས་ཀློང་།།

རརང་གསལ་འཛིན་མེད་མཚམས་གཅོད་དོ།།སྟེང་འོག་པར་མཚམས་ཡེ་ཤེས་ཀྱི།།མེ་རི་ལྔ་ལྡན་སྲུང་འཁོར་གྱུར།དྷརྨ་དྷཱ་ཏུ་ཛྙཱ་ན་པཉྩ་བཛྲ་ཙཀྲ་རཀྵ་རཀྵ་ཧཱུཾ་ཧཱུཾ།ལྔཔ་མཆོད་རྫས་བྱེད་གྱིས་བརླབ་པ་ནི།
འདིར་བཤམས་ཕྱི་ནང་གསང་བའི་རྫས།།སྨན་གཏོར་རཀྟ་ལ་སོགས་པ།།བླ་མེད་མཆོག་གི་མཆོད་པ་རྣམས།།ཡེ་ཤེས་བདུད་རྩིའི་རྒྱ་མཚོར་གྱུར།།ཨོཾ་ཨཱཿཧཱུྃ་ཛྙཱ་ན་པཉྩ་ཨ་མྲྀ་ཏ་མ་ཧཱ་བ་ལིཾ་ཏ།།
མ་ཧཱ་རཀྟ་ཧཱུཾ་ཧྲཱིཿཥྛཿསྔགས་ལན་གསུམ་བརྗོད་ཅིང་མཆོད་རྫས་རྣམས་ལ་བདུད་རྩི་འཐོར།ཨོཾ་བཛྲེ་ཨརྒྷཾ་ཨཨཱཿཧཱུྃ།དེ་བཞིན་དུ་པཱ་དྱཾ་སོགས་ནས་ཤ་གཱའི་བར་བརྗོད།དེ་ནས་དྲུག་པ་དངོས་གཞི་བདག་མདུན་དབྱེར་མེད་གཅིག་ཅར་དུ་བསྐྱེད་པའི་རིམ་པ་ནི།།
ཨོཾ་ཨཱཿཧཱུཾ།བློ་འདས་བརྗོད་མེད་དེ་བཞིན་ཉིད་ཀྱི་ངང་།།སྟོང་དང་སྙིང་རྗེ་ཟུང་འཇུག་རྩལ་མདངས་འཛིན།།རིག་པའི་ངོ་བོ་ཧཱུྃ་ཡིག་མཐིང་ག་ཤར།།ཡོངས་གྱུར་བདག་ཉིད་ཆེན་པོ་པདྨ་འབྱུང་།།རྒྱལ
ཀུན་་འདུས་པ་མཚོ་སྐྱེས་རྡོ་རྗེ་འཆང་།།མཚན་དང་དཔེ་བྱད་ཡོངས་སུ་རྫོགས་པའི་སྐུ།།དཀར་གསལ་ཟླ་མདོག་ཞི་འཛུམ་སྤྱན་གསུམ་ཅན།།པད་ཞྭ་རྒོད་ལྡེམ་རིན་ཆེན་ཉི་ཟླས་བརྒྱན།།ཕྱག་གཡས།།
རྡོ་རྗེ་གཡོན་པས་ཀ་པཱ་ལ།།བདུད་རྩིས་བཀང་དབུས་འཆི་མེད་ཚེ་བུམ་འཛིན།།གྲུ་མོར་ཁ་ཊྭཱཾ་ཌ་རུ་དྲིལ་ཆུང་བརྒྱན།།ཡིད་བཞིན་ནོར་དང་ཛཾ་བུ་ཆུ་གསེར་གྱི།།སྙན་ཆ་མགུལ་རྒྱན་ལ་སོགས་དུ་མས་

སྤྲས།།ཟ་བེར་དབང་སྔོན་ཕོད་ཁ་ཐུན་མཚམས་ཀྱི།།འཆར་ཀའི་མདོག་མཚུངས་ཆོས་གོས་རྣམ་གསུམ་ལྡན།།ལྷ་རྫས་རིན་ཐང་བྲལ་བའི་བེར་གྱིས་ཀླུབས།།ཞབས་
གཉིས་རྡོར་སྐྱིལ་ཟླ་ཉི་པད་མའི་སྟེང་།།ཡེ་ཤེས་ལྔ་ལྡན་འོད་ཀྱི་སུང་ཁང་དབུས།།སྣང་ཞིང་སྟོང་ལ་སྟོང་བཞིན་སྣང་བ་ཡི།།གནས་གསུམ་ཨོཾ་ཨཱཿཧཱུྃ་གིས་མཚན་པར་གྱུར།།བདེར་གཤེགས་ཞིང་
ཁམས་ཡོན་ཏན་སྐུར་རྫོགས་ཤིང་།།སྐུ་ཡི་བཀོད་པས་རབ་འབྱམས་དཀྱིལ་འཁོར་ཁྱབ།།སྒྱུ་འཕྲུལ་རྡོ་རྗེའི་གར་གྱི་རོལ་རྩེད་ལས།།ངོ་མཚར་སྤྲུལ་པ་སྣ་ཚོགས་ཅིར་ཡང་སྟོན།།འཇམ་དཔལ་སྐུ་ཡི་
བཀའ་བབས་རིག་འཛིན་ཆེ།།སངས་རྒྱས་ཡེ་ཤེས་ཉི་ཟླ་གདན་དུ་བཏིང་།།དབང་ཆེན་གསུང་གི་བཀའ་བ་པས་གྲུབ་པའི་དབང་།།རྒྱལ་བ་མཆོག་དབྱངས་སྤྱི་བོར་རྟ་སྐད་མཚེར།།ཡང་དག་ཐུགས་ཀྱི་
བཀའ་བབས་དགེ་སློང་མཆོག།ནམ་མཁའི་སྙིང་པོ་ཉི་མའི་ཟེར་ལ་ཆིབས།།ཡོན་ཏན་བདུད་རྩིའི་བཀའ་བབས་རྡོ་རྗེ་འཛིན།།ཛྙཱ་ན་ཀུ་མཱ་བྲག་ལ་བདུད་རྩི་འབྱིན།།ཕྲིན་ལས་རྡོ་རྗེ་ཕུར་པའི་བཀའ་
བབས་གཙོ།།ཡེ་ཤེས་མཚོ་རྒྱལ་བྲག་ལ་ཕུར་པ་འདེབས།།བླ་མེད་གསང་བའི་བཀའ་བབས་ཧེ་རུ་ཀ།དཔལ་གྱི་ཡེ་ཤེས་མ་སྲིང་ལས་ལ་བཀོལ།།དྲེགས་པ་ཀུན་འདུལ་བཀའ་བབས་རྣལ་

འབྱོར་ཆེ།།དཔལ་གྱི་སེང་གེ་དྲེགས་པ་ཕོ་ཉར་འགྱེད།།སྟོབས་ལྡན་དྲག་སྔགས་བཀའ་བབས་འཇིག་རྟེན་མིག།བཻ་རོ་ཙ་ན་སྡེ་བརྒྱད་བྲན་དུ་ཁོལ།།བདེ་གཤེགས་འདུས་པའི་བཀའ་བབས
ཆོས་ཀྱི་རྒྱལ།།ཁྲི་སྲོང་ལྡེའུ་བཙན་གཞན་སྣང་ཟིལ་གྱིས་གནོན།།བཀའ་བབས་ཐུགས་ཀྱི་སྲས་དགུ་ལྷམ་མེར་གསལ།གྲུབ་པའི་སར་གནས་གྲུབ་པ་ཡོངས་ཀྱི་གཙོ།།རྣལ་འབྱོར་དབང་ཕྱུག
རིག་སྔགས་འཆང་རྣམས་ནི།།རྡོ་རྗེ་བདུད་འཇོམས་མཁའ་ལ་ཐོགས་མེད་ལྡིང་།།ཡེ་ཤེས་དབྱངས་ཅན་མཁའ་སྤྱོད་གནས་རྣམས་བགྲོད།།སོག་པོ་ལྷ་དཔལ་ལྕེ་སྤྱང་ཕྱག་གིས་འཛིན།།
ནམ་ཡེ་ཤེས་མཁའ་ལ་བྱ་ལྟར་འཕུར།།གཡུ་སྒྲ་སྙིང་པོ་གསེར་གྱི་རྡོ་རྗེར་སྤྲུལ།།དཔལ་གྱི་དབང་ཕྱུག་ཕུར་པ་གདེངས་ཚད་སྒྲོལ།།ཤུད་བུ་དཔལ་སེང་ཆུ་བོ་གྱན་དུ་ཟློག།ལྡན་མ་རྩེ་མང་མི་
བརྗེད་གཟུངས་རྣམས་ཐོབ།།ཀ་བ་དཔལ་བརྩེགས་གཞན་རྒྱུད་ས་ལེར་མཁྱེན།།རྒྱལ་བ་བློ་གྲོས་རོ་ལངས་གསེར་དུ་བསྒྱུར།།ཁྱེའུ་ཆུང་ལོ་ཙཱ་ནམ་མཁའི་བྱ་རྣམས་འཛིན།།དྲན་པ་ནམ་མཁའ་
བྱང་ནས་གཡག་རྒོད་འགུག།འོ་བྲན་དབང་ཕྱུག་ཆུ་ལ་ཉ་ལྟར་འཕྱོ།།རྨ་ཐོག་རིན་ཆེན་ཕ་ཝང་ཟན་ལྟར་གསོལ།།དཔལ་གྱི་རྡོ་རྗེ་རི་བྲག་ཐོགས་མེད་རྒྱུ།།ལང་གྲོ་དཀོན་མཆོག་ཐོག་ཆེན་མདའ

ལྟར་འཕེན།།རྒྱལ་བ་བྱང་ཆུབ་མཁའ་ལ་སྐྱིལ་ཀྲུང་བཞུགས།།གཞན་ཡང་རིག་འཛིན་དཔའ་བོ་ཌཱ་ཀི་དང་།གཏེར་ཆེན་བརྒྱ་རྩ་གཏེར་ཕྲན་སྟོང་རྩ་གཉིས།།ལུང་ཟིན།།
སྐྱེས་མཆོག་རྒྱ་བོད་གྲུབ་ཆེན་ཚེགས།།ཡི་དམ་རྒྱལ་བའི་དཀྱིལ་འཁོར་ལྷ་རབ་འབྱམས།།ཆོས་ཀྱི་སྲུང་མ་ངམ་ཅན་རྒྱ་མཚོ་རྣམས།།འཇའ་ཟེར་འོད་ཀློང་བཀྲ་གསལ་སྣང་བར་གྱུར།།གཙོ།
འཁོར་ཀུན་གྱི་གནས་གསུམ་འབྲུ་གསུམ་ལས།།འོད་འཕྲོས་འོག་མིན་མཁའ་སྤྱོད་པ་དེ་ཆེན་ཞིང་།།དཔལ་རི་པདྨ་འོད་ཀྱི་ཕོ་བྲང་ནས།།ཨོཾ་རྒྱན་རྗེ་འབངས་སངས་རྒྱས་བྱང་སེམས་སོགས།།
སྤྲུལ་དང་ཡང་སྤྲུལ་དཔག་མེད་འཁོར་བཅས་རྣམས།།མདུན་གྱི་ནམ་མཁར་སྤྱན་དྲངས་གཤེགས་སུ་གསོལ།།བདུན་པ་སྤྱན་དྲང་བ།གཏེར་གཞུང་རྡོ་རྗེའི་གསུང་ལས་བྱུང་བའི་ཚིག་བདུན་གསོལ་འདེབས་ནི།།
ཨོཾ་རྒྱན་ཡུལ་གྱི་ནུབ་བྱང་མཚམས།།པདྨ་གེ་སར་སྡོང་པོ་ལ།།ཡ་མཚན་མཆོག་གི་དངོས་གྲུབ་བརྙེས།།པདྨ་འབྱུང་གནས་ཞེས་སུ་གྲགས།།འཁོར་དུ་མཁའ་འགྲོ་མང་པོས་བསྐོར།།
ཁྱེད་ཀྱི་རྗེས་སུ་བདག་སྒྲུབ་ཀྱི།།བྱིན་གྱིས་བརླབ་ཕྱིར་གཤེགས་སུ་གསོལ།།ལན་གསུམ་དང་།གནས་མཆོག་འདི་རུ་བྱིན་ཕོབ་ལ།།སྒྲུབ་མཆོག་བདག་ལ་དབང་ཞིག་སྐུར།།བགེགས་དང་

ལོག་འདྲེན་པར་ཆོད་སོལ།།མཆོག་དང་ཐུན་མོང་དངོས་གྲུབ་སྩོལ།།ཨོཾ་ཨཱཿཧཱུཾ་བཛྲ་གུ་རུ་པདྨ་སིདྡྷི་ཧཱུྃ།ཨོཾ་ཨཱཿཧཱུཾ་བཛྲ་གུ་རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛཿཛཿསརྦ་སིདྡྷི་ཕ་ལ་ཧཱུྃ་ཨཱཿཧྲཱིཿམ་ཧ་རི་
ནི་ས་ར་ཙ་ཧྲི་ཡ་ཙིཏྟ་ཧྲཱི་ཧྲཱི་ཛཿཛཿཞེས་འཛབ་ལན་བདུན་ནམ་གསུམ་བརྗོད་པས་བྱིན་ཕབ།དམ་ཚིག་ཡེ་ཤེས་གཉིས་མེད་དུ་གྱུར་པར་མོས་ལ།བརྒྱད་པ་བཞུགས་སུ་གསོལ་བ་ནི།ཧཱུྃ།རྒྱལ་པ་རབ་འབྱམས་ཐུགས་རྗེ་ཅན།།བདག
སོགས་སེམས་ཅན་ཀུན་དོན་དུ།།བརྩེ་བ་ཆེན་པོས་དགྱེས་དགོངས་ལ།།གནས་འདི་ཉིད་དུ་བརྟན་པར་བཞུགས།།པདྨ་ཀ་མ་ཝཱ་ཡ་སྟྭཾ།དགུ་པ་ཕྱག་འཚལ་བ་ནི།ཧཱུཾ།སྐུ་གསུམ་ཡོན་ཏན་ཡོངས་རྫོགས
པཔ།།།མཚོ་སྐྱེས་རྡོ་རྗེ་འཆང་ཆེན་པོ།།རྗེ་འབངས་སྤྲུལ་པར་བཅས་པ་ལ།།དད་གུས་གདུང་བས་གུས་ཕྱག་འཚལ།།ན་མངཿ་པུ་རུ་ཥཱ་ཡ་ཧོཿབཅུ་པ་ཕྱི་མཆོད་འབུལ་བ་ནི།ཨོཾ།རང་སྣང་རྩལ
ལས་མཆོད་པའི་ལྷ་མོ་ནི།།མཆོད་ཡོན་ཞབས་བསིལ་མེ་ཏོག་བདུག་སྤོས་མ།།སྣང་གསལ་དྲི་ཞལ་རོལ་མོ་གཟུགས་སྒྲ་དྲི།།རོ་དང་རེག་ཆོས་རྣམ་དག་ཕྱིའི་མཆོད་པ།།ཐུགས་རྗེས་དབྱིངས་ནས
བརྩེར་དགོངས་པ་ཞེས་སུ་གསོལ།།མཆོག་ཐུན་དངོས་གྲུབ་མྱུར་སྩོལ་བྱིན་གྱིས་རློབས།།ཨོཾ་བཛྲ་ཨརྒྷཾ་ཨཱཿཧཱུཾ།དེ་བཞིན་དུ་པཱ་དྱཾ:པུཥྤེ:དྷཱུ་པེ་ཨཱ་ལོ་ཀེ་གནྡྷེ་ནཻ་ཝི་དྱ:ཤབྡ་ཨཱཿཧཱུཾ།

བར་དང་།རཱུ་པ་ཤབྡ་གརྦྷེ་རཱ་ས་སྤངྒེ་དྷརྨ་དྷཱ་ཏུ་སརྦ་པཱུ་ཛ་ཨཱཿཧཱུྃ།བཅུ་གཅིག་པ་ནང་མཆོད་འབྲལ་བ།ཨཱཿརྩ་བརྒྱད་ཡན་ལག་སྟོང་སྦྱར་འཆི་མེད་བཅུད།།རང་བྱུང་།
བདུད་རྩེ་ར་སཱ་ཡ་ན་དང་།།ཚེ་དང་གལ་གྱི་རྨད་བྱུང་བརྗིད་ལྡན་པའི།།དམ་ཚིག་རྫས་མཆོག་མ་ཧཱ་བ་ལིན་ཏེ།།རྒྱུ་དྲུག་འཁོར་བའི་དུག་ལྔ་ཡེ་ཤེས་ལྔར།།བསྒྲལ་བའི་དམར་ཆེན་རཀྟ་མཆོད་པར
འབུལ།།མ་ཧཱ་པཉྩ་ཨ་མྲྀཏ་མ་ཧཱ་བ་ལིན་ཏ་པཱུ་ཛ་པཱ་ཧི།བཅུ་གཉིས་པ་གསང་བའི་མཆོད་པ།ཧཱུྃ།སྣང་བ་ཐབས་ཀྱི་ཧེ་རུ་ཀ།སྟོང་པ་ཤེས་རབ་ཡུམ་དང་སྦྱོར།།གསང་བ་བླ་མེད་མཆོད་པ་འདི།
བདེ་བ་ཆེན་པོའི་ངང་དུ་རོལ།།མ་ཧཱ་སུ་ཁ་པཱུ་ཛ་ཧོཿབཅུ་གསུམ་པ་དེ་བཞིན་ཉིད་མཆོད་ནི།ཧོཿམཆོད་བྱ་མཆོད་བྱེད་ཐམས་ཅད་ཀྱང་།།འཛིན་མེད་མ་བཅོས་ཁྱབ་གདལ་ཀློང་།།རང་བྱུང་རང་གྲོལ་ཆེན
པོའི་དབྱིངས།།འཁོར་གསུམ་དག་པའི་མཆོད་པ་འབུལ།།དྷརྨ་དྷཱ་ཏུ་ཛྙཱ་ན་གརྦྷ་ཨཱཿབཅུ་བཞི་པ་བསྟོད་པ་ནི།ཧྲཱིཿགདོད་ནས་རྣམ་དག་མཐའ་བྲལ་ཆོས་ཀྱི་སྐུ།།ལྷུན་གྲུབ་འདུས་མ་བྱས་པ
ལོངས་སྤྱོད་རྫོགས།།འགགས་མེད་ཐུགས་རྗེའི་རྣམ་རོལ་སྤྲུལ་སྐུར་སྟོན།།སྐུ་གསུམ་པདྨ་འབྱུང་ལ་ཕྱག་འཚལ་བསྟོད།།རང་བཞིན་དབྱིངས་ལས་མ་གཡོས་རྣམ་པར་འཕྲུལ།།སྲིད་པའི

དུཿཁ་མཐར་བྱེད་དཔཁ་བོ་ཆེ།།རྗེ་འབངས་ཚུལ་གྱིས་རྣལ་འབྱོར་སྤྱོད་པ་འཆང་།།གྲུབ་པའི་འཁོར་ལོས་སྒྱུར་རྣམས་བསྟོད་པར་བགྱི།།བཅོ་ལྔ་པ་འཛབ་བཟླས་དམིགས་རིམ་ནི།བདག་མདུན་ཐུགས་ཀར་
པདྨ་འདབ་བརྒྱད་སྟེང་།།རྡོ་རྗེ་རྩེ་ལྔའི་ལྟེ་བར་ཟླ་དཀྱིལ་ཧཱུཾ།།མཐའ་མར་སྔགས་ཕྲེང་གཡས་བསྐོར་འོད་ཟེར་འཕྲོས།།འཕགས་མཆོད་བྱིན་རླབས་རང་ཐིམ་སླར་ཡང་ནི།།འོད་འཕྲོས་འགྲོ་དྲུག་
སེམས་ཅན་སྡིག་སྒྲིབ་སྦྱངས།།དྲེགས་ཅན་ཟིལ་གནོན་བཀའ་དང་དམ་ལ་གནས།།ཕྱི་སྣོད་གཞལ་ཡས་ནང་བཅུད་ལྷ་སྐུར་བསྒྱུར།།གྲགས་སྟོང་སྔགས་ཀྱི་རང་སྒྲ་སྒྲོགས་པར་གྱུར།།ཨོཾ་ཨཱཿ
ཧཱུྃ་བཛྲ་གུ་རུ་པདྨ་སིདྡྷི་ཧཱུྃ།དེ་ལྟར་ཡང་སྙིང་ཅི་འགྲུབ་བཟླ་ཞིང་།ཨོཾ་ཨཱཿཧཱུྃ་བཛྲ་གུ་རུ་པདྨ་ཐོད་ཕྲེང་རྩལ་བཛྲ་ས་མ་ཡ་ཛཿཛཿསརྦ་སིདྡྷི་ཕ་ལ་ཧཱུྃ་ཨཱཿཧྲཱིཿམ་ཧ་རི་ནི་ས་ར་ཙ་ཏྲི་ཡ་ཙིཏྟ་ཧྲིཾ་ཧྲཱི་ཛཿཛཿསྤྱི་དྲིལ་ཡང་ལྷག་པར་བཟླའོ།།།
དེ་ནས་བཅུ་དྲུག་པ་ཚོགས་ཀྱི་མཆོད་པ་ནི།ཧྲཱིཿརང་ཉིད་ལྷར་གསལ་ཐུགས་ཀ་ནས།།རྀ་ཡཾ་ཁཾ་འཕྲོས་མཆོད་རྫས་ཀྱི།།འཛིན་རྟོག་བག་ཆགས་ཉེས་སྐྱོན་སྦྱངས།།ཨོཾ་ཨཱཿཧཱུཾ་གི་འཕྲོ་འདུ་ལས།།ཟག
མེད་ཡེ་ཤེས་ཚོགས་འཁོར་ལོ།།རང་བྱུང་ཡེ་ཤེས་བདུད་རྩིར་སྤེལ།།ཨོཾ་ཨཱཿཧཱུཾ་ཧ་ཧོ་ཧྲཱིཿཧཱུཾ།འཆི་མེད་རིག་འཛིན་གྲུབ་པའི་གཙོ།།རྒྱལ་བ་རྒྱལ་བའི་མྱུ་གུ་རྣམས།།འདིར་གཤེགས་

ཚོགས་ཀྱི་མཆོད་པ་བཞེས།།ཐུགས་དམག་ཉན་པོ་བསྐང་གྱུར་ཅིག།ཉམས་དགའ་དམ་གཙང་སྤྲོ་དགའི་གནས།།དེང་འདིར་བྱིན་རླབས་བཅུད་ཕོ་བ་ལ།།མི་རྟོག།
ཡེ་ཤེས་བསྐྱེད་དུ་གསོལ།།མ་རིག་དབང་གིས་སྡོམ་གསུམ་དང་།།འགལ་ཉམས་ནོངས་པ་མཐོལ་ཞིང་བཤགས།།ཉོན་མོངས་དུག་ལྔའི་ངར་འཛིན་འདི།།སྐྱེ་མེད་ངང་དུ་བསྒྲལ་ནས
ཀྱང་།།ཀུན་བཟང་ཀློང་དུ་བསྟིམ་པར་མཛོད།།གུ་རུ་དྷེ་ཝ་ཌཱ་ཀི་ནི་ས་པ་རི་ཝཱ་ར་ག་ཎ་ཙཀྲ་ལ་ཁཱ་ཧི།པཉྩ་ཨ་མྲྀ་ཏ་ལ་ཁཱ་ཧི།ཞེས་ཚོགས་ཕུད་འབུལ།དེ་ནས་རྣལ་འབྱོར་པ་རྣམས་ཚོགས་ཀྱི་དངོས་གྲུབ་ལགས
བ་གསུམ་ལྡན་གྱིས་རོལ་ནས།བཅུ་བདུན་པ་ལྷག་གཏོར་བསྔོ་བ་ནི།ཧཱུཾ།བཀའ་ཡི་འཁོར་དུ་དམ་བཅས་པའི།།བཀའ་སྲུང་རྡོ་རྗེའི་དམ་ཚིག་ཅན།།བཀའ་ཡི་ལྷག་གཏོར་དམ་པ་བཞེས།།བཀའ
ལས་མ་འདའ་དམ་མ་གཡེལ།ཨུཙྪིཥྚ་པ་ལིཾ་ཏ་ཁཱ་ཧི།བཅོ་བརྒྱད་པ་བཀའ་ཡི་ཆད་པོ་བསྒྲག་པ་ནི།ཧཱུཾ།སྔོན་འདས་དུས་དང་བར་གྱི་བསྐལ་པ་དང་།།ད་ལྟ་དུས་གསུམ་ཀུན་བཟང་པད་འབྱུང་གིས།།
དགོ་རྗེས་གཏད་སྨོན་ལམ་དབང་བསྐུར་ཇི་ལྟ་བརེ།།ཆོས་ཀྱི་སྲུང་མ་ཁྱེད་རྣམས་དགྱེས་དགོངས་ལ།།ཐ་ཚིག་གཉེར་གཏད་མ་བསྙེལ་གཏོར་མ་བཞེས།།རྣལ་འབྱོར་ཕྲིན་ལས་གང་བཅོལ་ཐོགས་མེད